
Text rozhodnutia
Súd: Krajský súd Bratislava Spisová značka: 3K/69/2000 Identifikačné číslo súdneho spisu: 1000898596 Dátum vydania rozhodnutia: 19. 03. 2012 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2012:1000898596.1 Uznesenie Krajský súd v Bratislave v konkurznej veci úpadcu: Poľnohospodárske družstvo Bučany, so sídlom 919 28 Bučany č. 496, IČO: 31 105 301, takto r o z h o d o l : Súd z r u š u j e konkurz vyhlásený uznesením tunajšieho súdu zo dňa 09.06.2003, pod č. k. 3K 69/00-202, po splnení rozvrhového uznesenia. Súd z b a v u j e JUDr. Jozefa Bolješika, sídlom AK Radlinského 50, 921 01 Piešťany, funkcie správcu konkurznej podstaty. Súd z b a v u j e Ing. Bohuslava Šmída, bytom M. Bela 4661/8, 921 01 Piešťany, funkcie osobitného správcu konkurznej podstaty. o d ô v o d n e n i e : Dňa 13.03.2012 správca konkurznej podstaty JUDr. Jozef Bolješik predložil súdu správu o záverečnom vyúčtovaní konkurzu a vysporiadaní pohľadávok veriteľov podľa rozvrhového uznesenia, č. k. 3K 69/2000-779 zo dňa 19.12.2011, ktoré nadobudlo právoplatnosť dňa 24.01.2012. V zmysle § 44 ods. 1 písm. b/ zák. č. 328/1991 Zb. v platnom znení súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 citovaného ustanovenia súd zbaví správcu funkcie. Keďže správca konkurznej podstaty preukázal splnenie rozvrhového uznesenia, v zmysle týchto ustanovení súd konkurz zrušil a správcu konkurznej podstaty zbavil funkcie. Súd zároveň zbavil funkcie osobitného správcu konkurznej podstaty Ing. Bohuslava Šmída. Poučenie: Proti tomuto rozhodnutiu možno podať odvolanie v lehote 30 dní od jeho publikovania v Obchodnom vestníku na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1000898596.1 (dáta aktuálne k 31. 10. 2026). Záväzné je znenie zverejnené súdom.




